CELEX: 32001D0523
Language: et
Date: 2001-06-27 00:00:00
Title: Komisjoni otsus, 27. juuni 2001, millega kehtestatakse universaalpuhastusvahenditele ja sanitaarsõlmede puhastusvahenditele ühenduse ökomärgise andmise ökokriteeriumid (teatavaks tehtud numbri K(2001) 1670 all)EMPs kohaldatav tekst.

Tähtis õiguslik teade

|

32001D0523

Komisjoni otsus, 27. juuni 2001, millega kehtestatakse universaalpuhastusvahenditele ja sanitaarsõlmede puhastusvahenditele ühenduse ökomärgise andmise ökokriteeriumid (teatavaks tehtud numbri K(2001) 1670 all)EMPs kohaldatav tekst.  

Euroopa Liidu Teataja L 189 , 11/07/2001 Lk 0025 - 0037 CS.ES Peatükk 15 Köide 06 Lk 129  - 141 ET.ES Peatükk 15 Köide 06 Lk 129  - 141 HU.ES Peatükk 15 Köide 06 Lk 129  - 141 LT.ES Peatükk 15 Köide 06 Lk 129  - 141 LV.ES Peatükk 15 Köide 06 Lk 129  - 141 MT.ES Peatükk 15 Köide 06 Lk 129  - 141 PL.ES Peatükk 15 Köide 06 Lk 129  - 141 SK.ES Peatükk 15 Köide 06 Lk 129  - 141 SL.ES Peatükk 15 Köide 06 Lk 129  - 141

		Komisjoni otsus,27. juuni 2001,millega kehtestatakse universaalpuhastusvahenditele ja sanitaarsõlmede puhastusvahenditele ühenduse ökomärgise andmise ökokriteeriumid(teatavaks tehtud numbri K(2001) 1670 all)(EMPs kohaldatav tekst)(2001/523/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artikleid 3, 4 ja 6,ning arvestades järgmist:(1) Määruse (EÜ) nr 1980/2000 artiklis 3 on sätestatud, et ökomärgise võib anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist.(2) Määruse (EÜ) nr 1980/2000 artiklis 4 on sätestatud, et ökomärgise andmise eritingimused kehtestatakse tooterühmade kaupa.(3) Käesolevas otsuses sätestatud meetmed on välja töötatud ja vastu võetud vastavalt määruse (EÜ) nr 1980/2000 artiklis 6 sätestatud ökomärgise kriteeriumide kehtestamise menetlusele.(4) Käesolevas otsuses sätestatud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Tooterühm "universaalpuhastusvahendid ja sanitaarsõlmede puhastusvahendid" (edaspidi "tooterühm") jagatakse kaheks järgmise määratlusega alarühmaks:universaalpuhastusvahendid: põrandate, seinte, lagede ja muude püsipindade tavapäraseks pesemiseks mõeldud vahendid, mida enne kasutamist lahustatakse või lahjendatakse vees;sanitaarsõlmede puhastusvahendid: sanitaarsõlmedes nagu pesuruumid, vannitoad, duširuumid, tualetid ja köögid mustuse ja/või setete tavapäraseks eemaldamiseks (sealhulgas küürimise teel) mõeldud pesuvahendid. Tooterühm ei hõlma tualeti loputamise korral automaatselt kasutatavaid tooteid nagu isedoseeruvaid tualetivärskendusvahendeid ega loputuskastis kasutatavaid tooteid. Samuti ei hõlma tooterühm tooteid, mille puhastustoime seisneb üksnes kaltsiumkarbonaadi (katlakivi) eemaldamises. Sama käib desinfitseerimisvahendite kohta.Veel ei hõlma tooterühm konkreetsemateks otstarveteks mõeldud puhastusvahendeid nagu ahju- või aknapesuvahendeid, põrandakoorimisvahendeid, poleerimisvahendeid, kanalisatsioonipuhastusvahendeid jne.Tooterühm ei sisalda ainult eratarbeks mõeldud tooteid, vaid ka tooteid, mida võidakse kasutada kutsetegevuses.Artikkel 2Tooterühma vastavust keskkonnanõuetele ning tema kasutuskõlblikkust hinnatakse viitega lisas ja selle liites sätestatud kriteeriumidele.Artikkel 3Tooterühma määratlus ja kriteeriumid kehtivad kolm aastat alates käesoleva otsuse jõustumisest. Kui enne selle aja lõppu ei ole ökokriteeriume läbi vaadatud ja neid läbivaadatud kujul vastu võetud, pikendatakse nende kehtivust ühe aasta võrra.Artikkel 4Haldusotstarbeks omistatakse tooterühmale kood "020".Artikkel 5Käesolev otsus on adresseeritud liikmesriikidele.Brüssel, 27. juuni 2001Komisjoni nimelkomisjoni liigeMargot Wallström[1] EÜT L 237, 21.9.2000, lk 1.--------------------------------------------------LISARAAMSÄTTEDÖkomärgise saamiseks peab universaalpuhastusvahend või sanitaarsõlmede puhastusvahend (edaspidi "toode") kuuluma tooterühma, nagu see on määratletud artiklis 1, ning vastama käesolevas lisas sätestatud kriteeriumidele, mida peavad kinnitama kriteeriumide puhul ja tehnilises liites osutatud katsed. Vajaduse korral võidakse kasutada muid katsemeetodeid, kui pädev asutus või pädevad asutused, mis taotlust läbi vaatab (edaspidi "pädev asutus"), aktsepteerib neid võrdselt eespool osutatud meetodiga. Pädevad asutused peaksid tunnustama katseid ja kontrolli, mida on teinud EN 45000 sarja standardite või samaväärsete rahvusvaheliste standardite kohaselt akrediteeritud asutused. Kui katseid mainitud ei ole või neid mainitakse seoses kontrolli või järelevalvega, peaksid pädevad asutused vajaduse korral lähtuma taotluse esitaja avaldustest ja tema poolt esitatud dokumentidest ja/või sõltumatutest kontrollidest. Kui on näidatud, et on vaja konkreetseid dokumente ja/või avaldusi, peab need esitama taotluse esitaja ja/või tootja(d) ja/või tarnija(d). Kui viidatakse koostisainetele, hõlmab see aineid ja valmistisi.Pädevatele asutustele soovitatakse taotluste läbivaatamisel ja käesolevas lisas sätestatud kriteeriumide täitmise kontrollimisel võtta arvesse tunnustatud keskkonnajuhtimis- ja auditeerimissüsteemi (EMASi) või ISO 14001 järgimist (märkus: selliste süsteemide rakendamine ei ole nõue).Käesolevate kriteeriumide eesmärk on aidata kaasa:- tooterühma kuuluvate toodete keskkonnamõju vähendamisele, piirates kahjulike koostisainete sisaldust neis, vähendades neis kasutatava pesuaine kogust ning vähendades pakendijäätmete hulka,- ohtlike ainete kasutamisega seoses keskkonnale või inimeste tervisele avalduvate ohtude vähendamisele või tõkestamisele,- sellise teabe levimisele, mis aitab tarbijal kasutada toodet tõhusalt ja vähima keskkonnamõjuga.Kriteeriumid on kehtestatud nii, et ökomärgis antakse eelistatavalt väikese keskkonnamõjuga universaalpuhastusvahenditele ja sanitaarsõlmede puhastusvahenditele.FUNKTSIONAALÜHIKUniversaalpuhastusvahendite (edaspidi kriteeriumide puhul kasutatav) funktsionaalühik on tootja poolt soovitatav doseerimiskogus grammides ühe liitri seebivee (pesuvee) kohta.Sanitaarsõlmede puhastusvahendite funktsionaalühikut ei ole määratletud (kriteeriumid on arvestatud toote 100 grammi kohta).ÖKOKRITEERIUMID1. Ökotoksilisus ja biolagundatavusIga koostisaine (i) kriitiline lahjendusruumala (mürgisus) (KLRmürg) arvutatakse välja järgmise valemi abil:+++++ TIFF +++++kus kaal(i) on koostisaine kaal funktsionaalühiku kohta (kõikide universaalpuhastusvahendite puhul) või toote 100 grammi kohta (sanitaarsõlmede puhastusvahendite puhul), KT on koormustegur ning PTK on koostisaine pikaajalise toimega kontsentratsioon. KT ja PTK puhul tuleb anda liite punktis A esitatud detergentide koostisainete andmebaasi loendis (DID-loendis) olev väärtus. Kui koostisainet DID-loendis ei ole, peab taotleja andma hinnangulise väärtuse, toimides liite punktis B kirjeldatud viisil. Kõikide koostisainete KLRmürg väärtuste summa on toote KLRmürg.Universaalpuhastusvahendite KLRmürg ei tohi ületada 400 l funktsionaalühiku kohta.Sanitaarsõlmede puhastusvahendite puhul ei tohi KLRmürg ületada 4000 l toote 100 grammi kohta.Toote täpne keemiline valem esitatakse pädevale asutusele, samuti KLRmürg arvutused, millest peab nähtuma, et toode vastab sellele kriteeriumile.2. Fosfor ja fosfonaadidElementaarfosfori üldsisaldus tootes arvutatakse (universaalpuhastusvahendite puhul) funktsionaalühiku või (sanitaarsõlmede puhastusvahendite puhul) toote 100 grammi kohta, arvestades kõiki fosforit sisaldavaid koostisaineid.Universaalpuhastusvahendite üldfosfori sisaldus (P) ei tohi ületada 0,2 g funktsionaalühiku kohta.Sanitaarsõlmede puhastusvahendite üldfosfori sisaldus (P) ei tohi olla rohkem kui 2 g toote 100 grammi kohta.Fosfonaate (mida arvutatakse fosforina — P) ei tohi universaalpuhastusvahendites olla üle 0,02 g funktsionaalse ühiku kohta ning sanitaarsõlmede puhastusvahendites 0,2 g toote 100 grammi kohta.Toote täpne keemiline valem tuleb esitada pädevale asutusele, samuti arvutused, millest peab nähtuma, et toode vastab sellele kriteeriumile.3. Pindaktiivsete ainete biolagunevus anaeroobsetes tingimustesIga tootes kasutatav pindaktiivne aine peab olema anaeroobsetes tingimustes biolagunev.Esitada tuleb toote täpne keemiline valem. DID-loendis (liite punktis A) on konkreetse pindaktiivse aine kohta märgitud, kas ta on anaeroobsetes tingimustes biolagunev või mitte (st ainet, mille kohta on tema biolagunevust anaeroobsetes tingimustes kirjeldavasse veergu tehtud plussmärk, ei tohi kasutada). Nende pindaktiivsete ainete kohta, mida DID-loendis ei ole, tuleb esitada asjakohane teave teiste kirjandus- või muude allikate või katsete põhjal, millest nähtub, et need ained on anaeroobsetes tingimustes biolagunevad. Aine biolagunevust anaeroobsetes tingimustes tuleb testida ISO 11734, ECETOC nr 28 (juuni 1988), põhjal või muul samaväärsel meetodil, kusjuures aine biolagunevuse määr anaeroobsetes tingimustes peab olema 60 %.4. Ohtlikud või mürgised ained või valmistiseda) Järgmisi koostisaineid ei tohi ei valemi osana ega ühegi valemis sisalduva valmistisena tootes olla:- alküülfenooletoksülaadid (APEO-d)- muskuse nitro- ja polütsüklilised ühendid nagu näiteks:muskusksüleen: 5-tert-butüül-2,4,6-trinitro-m-ksüleenmuskusambrett: 4-tert-butüül-3-metoksü-2,6-dinitrotolueenmuskusmoskeen: 1,1,3,3,5-pentametüül-4,6-dinitroindaanmuskustibeteen: 1-tert-butüül-3,4,5-trimetüül-2,6-dinitrobenseenmuskusketoon: 4'-tert-butüül-2', 6'-dimetüül-3', 5'-dinitroatsetofenoonHHCB: 1,3,4,6,7,8-heksahüdro-4,6,6,7,8,8-heksametüültsüklopenta(g)-2-bensopüraanAHTN: 6-atsetüül-1,1,2,4,4,7-heksametüültetraliin- EDTA (etüleendiamiintetraatsetaat)- NTA (nitrilotriatsetaat)- kvaternaarsed ammooniumühendid- glutaaraldehüüd.Pädevale asutusele tuleb esitada toote täpne keemiline valem ja avaldus selle kohta, et toode ei sisalda ühtki eespool loetletud ainet ei eraldi ega valemis sisalduva valmistise osana.b) Tootes ei tohi olla ühtki koostisainet, mille kohta kehtib üks järgmistest riskilausetest:R31 ("Kokkupuutel veega eraldub mürgine gaas"),R40 ("Osaliselt tõestatud kantserogeenne mõju"),R45 ("Võib põhjustada vähki"),R46 ("Võib põhjustada pärilikke geneetilisi kahjustusi"),R49 ("Võib põhjustada sissehingamisel vähki"),R68 ("Võimalik pöördumatu toime"),R50 ja R53 ("Väga mürgine veeorganismidele" ja "Võib pikaks ajaks reostada veekeskkonna"),R51 ja R53 ("Mürgine veeorganismidele" ja "Võib pikaks ajaks reostada veekeskkonna"),R59 ("Ohtlik osoonikihile"),R60 ("Võib kahjustada sigivust"),R61 ("Võib kahjustada loodet"),R62 ("Sigivuse kahjustamise oht"),R63 ("Loote kahjustamise oht"),R64 ("Võib kahjustada imikuid"),või nende mis tahes kombinatsioon vastavalt nõukogu 27. juuni 1967. aasta direktiivile 67/548/EMÜ ohtlike ainete klassifitseerimist, pakendamist ja märgistamist käsitlevate õigus- ja haldusnormide ühtlustamise kohta [1] ning selle muudatustele ning samuti vastavalt Euroopa Parlamendi ja nõukogu 31. mai 1999. aasta direktiivile 1999/45/EÜ ohtlike preparaatide klassifitseerimist, pakendamist ja märgistamist käsitlevate liikmesriikide õigus- ja haldusnormide ühtlustamise kohta [2] ja selle muudatustele.Iga valemis sisalduva valmistise iga koostisosa, mida on valmistises üle 0,1 massiprotsendi valmistise kaalust, peab samuti vastama eespool kirjeldatud nõudele.Toote säilivuse tagamiseks kasutatavad biotsiidid (mis tohivad tootes sisalduda kooskõlas edaspidi kirjeldatud biotsiidikriteeriumiga), mille kohta kehtivad riskilaused R50 ja R53 ning R51 ja R53, on sellegipoolest lubatud, kuid üksnes juhul, kui nad ei ole potentsiaalselt bioakumuleeruvad. Sellega seoses loetakse biotsiid potentsiaalselt bioakumuleeruvaks, kui tema log Pow (oktanooli-vee jaotustegur) ≥ 3,0 (välja arvatud juhul, kui tema katseliselt määratud bioakumulatsiooni tegur ≤ 100).Pädevale asutusele tuleb esitada toote täpne keemiline valem, nagu ka kõikide koostisainete ohutuskaardid, millest peab nähtuma ainete kuuluvus ohuklassidesse, ning avaldus selle kohta, et ühtki eespool osutatud ainet tootes ei ole.Samamoodi peab iga valemis sisalduva valmistise tarnija esitama avalduse selle kohta, et tema valmistis vastab eespool kirjeldatud nõuetele.5. Lenduvad orgaanilised ühendidTootes ei tohi olla rohkem kui 10 massiprotsenti lenduvaid orgaanilisi ühendeid, mille keemispunkt on allpool 150 °C.Esitada tuleb toote täpne keemiline valem, nagu ka kõikide orgaaniliste koostisainete materjaliohutuse teabelehed ning avaldus selle kohta, et käesolev kriteerium on täidetud.6. VärvainedKõik tootes sisalduvad värvained peavad olema nõukogu 27. juuli 1976. aasta direktiivi 76/768/EMÜ (kosmeetikatooteid käsitlevate liikmesriikide õigus- ja haldusnormide ühtlustamise kohta) [3] ja selle muudatuste järgi lubatud.Pädevale asutusele tuleb esitada avaldus selle kohta, et käesolev kriteerium on täidetud, nagu ka täielik loetelu kõikidest tootes sisalduvatest värvainetest.7. Lõhnaaineda) Tootes ei tohi olla lõhnaaineid, mis sisaldavad muskuse nitro- või polütsüklilisi ühendeid, nagu on osutatud eespool määratletud kriteeriumis.b) Kui tootes on üks või mitu järgmist lõhnaainet, peab see kajastuma pakendil koos vastavate ainete nimedega:Üldnimi | CASi nr | Üldnimi | CASi nr |Amüültsinnamaal | 122–40–7 | Amüültsinnamüülalkohol | 101–85–9 |Bensüülalkohol | 100–51–6 | Bensüülsalitsülaat | 118–58–1 |Tsinnamüülalkohol | 104–54–1 | Tsinnamaal | 104–55–2 |Tsitraal | 5392–40–5 | Kumariin | 91–64–5 |Eugenool | 97–53–0 | Geraniool | 106–24–1 |Hüdroksütsitronellaal | 107–75–5 | Hüdroksümetüülpentüültsüklohekseenkarboksaldehüüd | 31906–04–4 |Isoeugenool | 97–54–1 | | |c) Kõik tootele lõhnana lisatud koostisained peavad olema toodetud ja/või käideldud Rahvusvahelise Lõhnaainete Assotsiatsiooni eeskirja kohaselt.Pädevale asutusele tuleb esitada avaldus selle kohta, et käesoleva kriteeriumi iga osa on täidetud.8. Ülitundlikkust põhjustavad ainedToote kohta ei tohi vastavalt direktiivile 1999/45/EÜ kehtida riskilause R42 ("Võib sissehingamisel põhjustada ülitundlikkust") ja/või R43 ("Võib nahale sattudes põhjustada ülitundlikkust").Pädevale asutusele tuleb esitada toote täpne keemiline valem, nagu ka kõikide koostisainete ohutuskaardid, millest peab nähtuma ainete kuuluvus ohuklassidesse, ning samuti avaldus selle kohta, et käesolev kriteerium on täidetud.9. Biotsiidida) Tootes tohib olla üksnes toote säilitamiseks vajalikke biotsiide ainult selleks vajalikus koguses. See ei käi pindaktiivsete ainete kohta, millel võivad olla biotsiidide omadused.Esitada tuleb toote täpne keemiline valem, nagu ka kõikide lisatud säilitusainete materjaliohutuse teabelehed ning teave toote säilitamiseks vajaliku biotsiidi koguse kohta. Samuti tuleb esitada avaldus selle kohta, et käesolev kriteerium on täidetud.b) Keelatud on pakendil või muul moel avaldada või vihjata, et tootel on mikroobivastane toime.Pädevale asutusele tuleb esitada igale tüüppakendile kantav tekst ja selle kujundus ja/või iga tüüppakendi näidis, nagu ka avaldus selle kohta, et käesolev kriteerium on täidetud.10. Pakendusnõudeda) Kõikide universaalpuhastusvahendite veesisaldus peab olema ≤ 90 % (w/w), et pakkematerjali kogus oleks võimalikult väike.b) Propellante sisaldavaid pihustatavaid vahendeid kasutada ei tohi.c) Plastpakendid tuleb märgistada vastavalt Euroopa Parlamendi ja nõukogu 20. detsembri 1994. aasta direktiivile 94/62/EÜ pakendite ja pakendijäätmete kohta [4] või standardi DIN 6120 1. ja 2. osale koostoimes standardi DIN 7728 1. osaga.d) Kui müügipakend on ringlusse võetud materjalist, peab iga pakendil olev viide sellele olema kooskõlas ISO standardiga nr 14021 ("Ökomärgised ja keskkonnaalased avaldused — oma väited — II tüübi kohased ökomärgised").e) Müügipakendit peab olema võimalik hõlpsalt lahutada ühest materjalist koosnevateks osadeks.Toote täpne keemiline valem tuleb esitada pädevale asutusele, nagu ka pakendi näidis koos etiketiga. Samuti tuleb esitada avaldus selle kohta, et käesoleva kriteeriumi kõik osad on täidetud.KASUTUSKÕLBLIKKUS11. KasutuskõlblikkusToode peab olema kasutuskõlblik ja vastama tarbijate vajadustele.Pädevale asutusele tuleb anda kogu sellekohane teave. See teave peab sisaldama vähemalt ühe katse tulemusi, mille käigus võrreldi toodet (soovitatavas koguses) veega ja veel vähemalt ühe teise tootega (mis on vabalt kättesaadav piirkonnas, kus ökomärgisega toodet turustada kavatsetakse, ja selle soovitatavas koguses). Võrdlustoodete valikut ja võrdlusprotseduuri tuleb põhjendada. Toote võrreldavaid omadusi tuleb katsetada ühel või mitmel pinnal, millel toodet kasutada soovitatakse. Katse parameetrid ja selle läbiviimiseks kasutatav mustus peavad vastama tegelikkuses valitsevatele oludele, näiteks köögipuhastusvahendeid tuleks testida kaua püsinud rasvmustusel ning vannitoapuhastusvahendite puhul tuleks katsetada kaltsiumseebi eemaldamist. Happesisaldusega tualetipuhastusvahendite puhul võib ökomärgise taotleja kasutada näiteks IKW happesisaldusega tualetipuhastusvahendite katset, mis on avaldatud ajakirja SÖFW numbris 126 (11/2000). Universaalpuhastusvahendite puhul võib märgise taotleja kasutada näiteks katset, mille pealkirjaks on "Plaatpõrandate pesemine ja köögipindadelt rasvmustuse eemaldamine" ja mille on loonud CTTN-IREN.TARBIJA TEAVITAMINE12. Pakendil esitatav teavea) DoseerimisjuhendIga universaalpuhastusvahendi pakendil peab olema täpne doseerimisjuhend koos piktogrammiga (näiteks üks 5 liitrine ämber ja korkide arv koos mahuga milliliitrites).Sanitaarsõlmede puhastusvahendi kontsentraadi pakendil peab olema selgelt viidatud sellele, et toodet on tavaliste toodetega võrreldes vaja vaid väikeses koguses.Pakendil peab olema järgmine (või sellega samaväärne) tekst:"Õigesti doseerides säästate raha ja keskkonda".b) Märkus toote ohutuse kohtaTootel peab olema järgmine (või sellega samaväärne) märkus (nii teksti kui ka sellele vastava piktogrammi kujul) toote ohutuse kohta:"Hoida lastele kättesaamatus kohas""Mitte segada teiste puhastusvahenditega""Pihustamisel mitte sisse hingata" (ainult pihustina pakendatud toodete puhul).c) Teave koostisainete kohta ja nende etiketidKohaldatakse komisjoni 13. septembri 1989. aasta soovitust 89/542/EMÜ detergentide ja puhastusvahendite märgistamise kohta. [5]Kui toode sisaldab lõhnaaineid, peab see pakendil näidatud olema.d) Teave ökomärgise kohtaPakendil peab olema järgmine (või sellega samaväärne) tekst:"Üksikasjalikum teave ELi ökomärgise Interneti-lehel aadressil: http://europa.eu.int/ecolabel".Pädevale asutusele tuleb esitada toote pakendi näidis koos etiketiga, nagu ka avaldus selle kohta, et käesoleva kriteeriumi kõik osad on täidetud.13. Teave ökomärgiselÖkomärgise 2. kastis peab olema järgmine tekst:- vähene mõju veeorganismidele- selge doseerimisjuhend.14. Kutsealane väljaõpeKoristajate poolt töövahendina kasutatavate detergentide puhul peab tootja, edasimüüja või kolmas isik pakkuma koristajatele väljaõpet või väljaõppematerjale. Need materjalid peavad sisaldama sammhaaval läbitavat juhendit vahendi õige lahjendamise, kasutamise ja kõrvaldamise ning seadmetes kasutamise kohta.Väljaõppematerjalide näidis ja/või väljaõppekursuste kirjeldus tuleb esitada pädevale asutusele.[1] EÜT 196, 16.8.1967, lk 1.[2] EÜT L 200, 31.5.1999, lk 1.[3] EÜT L 262, 27.9.1976, lk 169.[4] EÜT L 365, 31.12.1994, lk 10.[5] EÜT L 291, 10.10.1989, lk 55.--------------------------------------------------